มื้อเช้า น้องเจ้าถิ่นพาไปร้านนี้ค่ะ บอกว่าหลายคนชอบ

ร้านอยู่ในซอยตรีรัตน์ซอย 5 นะคะ เดินเข้าไปราว 8 เมตร ร้านจะอยู่ตรงหัวมุมทางขวามือค่ะ

มีที่นั่งทั้งด้านในและด้านนอก แต่ไม่มีแอร์นะคะ แต่ถ้าจะเข้าไปนั่งข้างในต้องถอดรองเท้าด้วยค่ะ

เมนูก็ประมาณนี้นะคะ เวลาสั่งก็ติ๊กในใบสั่งเอาตามภาพเลยค่ะ

น้องสั่งโกโก้เย็น บอกว่าอร่อยดีค่ะ ไม่หวานจัด ของพี่อีกคนเป็นกาแฟร้อนจะมาเป็นพวกตามภาพ ส่วนเราเป็นโกโก้ร้อน เข้มข้นดีค่ะ อร่อยดี

อาหารเช้าที่สั่งมาทั้งหมดวันนั้นนะคะ

เฝอของเราอร่อยเลยค่ะ น้ำซุปรสชาติดี ถ้าชอบรสจัดก็ปรุงเพิ่มอีกหน่อย แต่คิดว่าถ้าชอบรสไม่จัด (อย่างพี่อีกคนที่สั่งมะกะโรนีมา) ก็อร่อยดีแล้วค่ะ

ตัวไข่กระทะเราเฉยๆ นะคะ คือ อร่อย แต่ไม่ได้ถึงกับพิเศษกว่าที่อื่น

ตัวขนมปัง (เรียกชื่อไม่ถูก) ก็โอดีค่ะ

กินๆ ไป โต๊ะข้างๆ มีปาท่องโก๋จิ้มน้ำจิ้ม ของดังอีกอย่างของจันท์มาด้วย เค้าแบ่งให้ชิม อร่อยดีค่ะ แต่ไม่รู้ว่าซื้อมาจากไหนนะคะ

โดยรวมถือว่าโอเคนะคะ เราชอบอาหารที่กินวันนั้น อร่อยดีหละ ราคาก็โอด้วย หมดไป 200 เองอะค่ะ